PIIBEL ARMSAKS
Täna räägime maailma esimesest kangelastest ja argpüksist -
tema nimi oli muidugi Aadam.
Inimene loodi mullast ja Jumal hingas temasse oma eluhinguse.
Inimene ei ole ahvi, vaid Jumala pilt. Kui poleks Loojat olemas,
kes on loonud selle maailma, siis rebasekutsikatel oleks õigus -
rebane oleks sama väärtuslik kui inimene.
Oled sa kunagi mõtelnud selle üle, et miks on loomislugu Piiblis
kaks korda kirjeldatud? Nii Piibli esimeses kui ka teises peatükis.
Kui ise seda uurisin, siis jõudsin tulemuseni, et selles on väga
sügav Jumala tarkus. Sest esmalt Jumal kirjeldab ühiselt nii mehe
kui ka naise loomist ning annab neile mõlemale ülesanded korraga.
Ja alles siis kirjeldatakse naise loomise eripära.
Kui see oleks olnud teisipidi, siis oleks Piibli lugejale tekkinud
ettekujutus, et kuna naine loodi hiljem, siis on ta vähemtähtis.
Aga Issand näitab mõlema loomist ühiselt. Ta õnnistab neid ja
lubab järglasi ning annab ülesande.
1. Ms 1:28 -"Olge viljakad ja teid saagu palju, täitke maa ja alistage
enestele; ja valitsege kalade üle meres, lindude üle taeva all ja
kõigi loomade üle, kes maa peal liiguvad!"
Mees ja naine said valitsemisülesande. See ülesande on kehtinud
kogu maailma ajaloo vältel ja ka Ilmutuse raamatus öeldakse,
et kohale jõudjad valitsevad kuningatena Maa peal.
Jumal kannab hoolt inimese toidu eest - Ta annab kõik viljapuud
ja nende viljad inimesele söögiks.
Siis annab Ta neile kauni paiga - oma käega istutatud paradiisi.
Siis kirjeldatakse naise loomist.
"Siis Issand Jumal laskis tulla raske une inimese peale ja see jäi
magama; siis ta võttis ühe tema küljeluudest ning sulges selle aseme
taas lihaga. Ja Issand Jumal ehitas küljeluu, mille ta inimesest oli
võtnud, naiseks ja tõi tema Aadama juurde. Ja Aadam ütles:
"See on nüüd luu minu luust ja liha minu lihast. Teda peab hüütama
mehe naiseks, sest ta on mehest võetud!"
Mees sai naisele nime anda. Kas teate, et selline asjal on Piiblis
väga suur tähtsus? Piibel kirjeldab korda, mis on nii Jumalas
kui ka selles maailmas.
Isa Jumal on Jeesuse pea ja sama moodi on mees naise pea.
Kui pattulangemist poleks juhtunud, siis poleks mehe ja naise vahele
tulnud mingeid probleeme. Naine poleks märganud, et mees on ta pea.
See oleks olnud talle lihtsalt rõõm.
Naise kohta on öeldud veel, et ta on kohane abi ja kaaslane.
See sõna "abi" ei tähenda tingimata "abilist". See on sama sõna,
mida kasutatakse Jumala kohta, kui öeldakse:
"Siiani on Issand meid aidanud."
Naine on nii tähtis abi mehele, et mees ei leia ilma naiseta
ei oma südant ega identiteeti.
Naine on mehe kaaslane, kes saab teda aidata elutöös.
Üheskoos on neile määratud saada isaks ja emaks - pere loomine.
Piiblis kirjeldatakse maailma esimesi pulmi.
Jumal on selles pulmas nii isa, kes juhatab mõrsja peigmehe juurde,
kui abielu sõlmija. Abielu sõlmimise sõnad on samad kui nüüdki.
"Seepärast jätab mees maha oma isa ja ema ning hoiab oma naise
poole, ja nemad on üks liha!" Üks pluss üks võrdub üks.
Kui selline süsteem oleks püsinud muutumatuna,
siis kui palju rohkem oleks maailmas õnnelikke inimesi?
Kui oleks püsitud Jumala algses tahtes: üks mees ja üks naine
kogu eluajaks. Ei vahetataks sekspartnerit ega abikaasat,
ei mingeid uusi abiellumisi.
Jeesus tsiteeris seda Jumala tahet ja lisas sellele: "Mis nüüd Jumal
on ühte pannud, seda ärgu inimene lahutagu!".
Räägitakse, et mees ja naine olid mõlemad alasti paradiisis
ja ei häbenenud teineteist. Ei olnud midagi häbenemisväärset.
Nad usaldasid avada kogu oma südame, hinge ja ihu.
Paradiisis oli kaks erilist puud. 1. Ms 2:9 - "Ja Issand Jumal laskis
maast tõusta kõiksugu puid, mis olid armsad pealtnäha ja millest oli hea
süüa, ja elupuu keset aeda, ning hea ja kurja tundmise puu."
Miks seal pidi olema elupuu?
Arvan, et elupuu vilja söömise korral oleks inimesed püsinud
noorena ja tervena ja siit maailmast oleksid nad lahkunud surmata.
Hea ja kurja tundmise puu oli selleks, et testida, kas nad tahavad
uskuda Jumalat või tahavad nad valida oma tee. Kui inimesele poleks
jäetud seda võimalust, siis poleks ta olnud inimene, vaid robot.
Siis annab Issand inimestele esimese Piibli: "Kõigist aia puudest sa võid
küll süüa, aga hea ja kurja tundmise puust sa ei tohi süüa, sest päeval,
mil sa sellest sööd, pead sa surma surema!"
Need kaks inimest seal paradiisis teenisid Jumalat
nende kahe puu all istudes, kiitsid Jumalat abi eest ja ei söönud vilja
hea ja kurja tundmise puult.
See oli nende tempel.
Aga siis tuleb patt paradiisi mao kujul.
Võib öelda, et Aadam tegi passiivsuse pattu.
Piibli tekstist näeme, et ta seisis kogu aeg naise kõrval. Aadam siiski
ei katkesta vestlust naise ja mao vahel:"Kas Jumal on tõesti öelnud.."
Mees oli pere pea ja tema kohuseks oleks olnud püüda takistada
naisel vilja söömist, aga selle asemel saab temast kaaskurjategija
ja ta sööb vilja koos naisega.
Issand ütlebki: "Et sa kuulasid oma naise sõna". Ja see on olnud
meessoo patt siiamaani. Passiivsus. Välditakse seda vastutust,
mida Issand on andnud neile perepea ja preestrina.
Kuidas mehed põgenevad vastutuse eest? Näiteks sellega,
et ei taha siduda end ühe naisega ja nende ühiste lastega.
Sellest ajast tuli surm maailma.
Aadam muutus argpüksiks ja naisel on raske austada argpüksi.
Kui Jumala häält oli kuulda, siis Aadam põgeneb peitu.
Mõlemad hakkavad teist juhtunus süüdistama. Algab võimuvõitlus.
Issand tuleb kohale ja teavitab neid patu tagajärgedest nende eludes.
Naisele Ta ütleb nii 1. Ms 3:16 -"Sinule ma saadan väga palju valu,
kui sa lapseootel oled: sa pead valuga lapsi ilmale tooma!
Sa himustad küll oma meest, aga tema valitseb su üle."
Siin see on: "Tema valitseb su üle."
Asjast, mis oleks olnud naisele rõõmuks, sai nüüd temale vaev.
See, et mees on naise pea.
Aga kristlikus kirikus muutub see alam-suhe rõõmuks, kuna meie,
kristlikud naised, teame, et Jumal on Kristuse pea ja et Kristus on
õnnelik selles positsioonis. Sama moodi võime meie olla rõõmsad,
et Jumal on asetanud mehe peres ja koguduses meie peaks.
Siin on küsimus alam-suhtes, mitte alistumises.
Mehele öeldakse, et ta peab oma naist armastama samamoodi,
nagu Kristus armastab kogudust.
Jumal lubab hingetõmmet sellega, et tuleb mao pea purustaja,
kes sünnib naise seemnest. Siin ennustatakse, et Päästja Jeesus
sünnib neitsist. Ta ei ole mehe, vaid naise seeme. Piibel ütleb:
"Ja ma tõstan vihavaenu sinu ja naise vahele, sinu seemne ja tema
seemne vahele, kes purustab su pea, aga kelle kanda sa salvad."
Kui Jumal räägib mehele, millised tagajärjed tema ellu tulevad patu
tegemise tagajärjel, siis Ta ütleb:
"siis olgu maapind neetud sinu üleastumise pärast!"
Me näeme kogu aeg, kuidas looduses on maa needuse all inimese pärast.
Kuidagi šokeeriv on see, et umbes 1800ndatel, kui inimkond arvas,
et ta pääses vabaks Jumalast - kui algas evolutsiooniteooria õpe
ja nii mõnigi jõudis järeldusele, et Jumalat pole vaja - samal ajal
algas tööstuslik revolutsioon ja suuremõõtmeline looduse hävitamine.
Kui Jumal unustatakse, siis loodu kannatab. Ja nüüd me oleme
tõsiasja ees, et ilmastiku muutus hävitab meie kauni maailma.
See on meie pattulangemise tagajärg.
Ilmutuse raamatus ennustatakse, et esmalt sureb kolmandik merest
ja siis sureb kogu meri.
Aga Jumala tõotuse najal lahkusid Aadam ja Eeva paradiisist.
Neile on lubadus, et tuleb Päästja, mao pea purustaja.
Issand tegi neile ka nahast riided, mis tähendab seda, et Issand tappis
maailma esimese looma. Võttis sellelt naha ja tegi riided.
Need riided räägivad Jeesusest, kes suri ristil alasti, et Ta saaks
meile hankida õigsuse riideid, millega pääseme Taevasse.
Kui oleks aega, siis mõtiskleksime kurbusest, mis tuli Aadama ellu,
kui ta vanem poeg tappis noorema poja.
Harva on isa kogenud sellist kurbust siin maailmas, nagu Aadam koges.
Aga ta suri usus mao pea Purustajasse, oodates paradiisi,
kuhu ta pääseb uuesti tagasi.
Lisainfo: www.ilosanomapiiri.fi
Tõlge: Merle Sibola